Viborger Samler, 1834-08-05
Kjøbenhavn d. 2den August. Den 31te Juli holdt det Kongl. Skydeselskab og danske Broderskab sin aarlige Fugleskydning. Hans Majestæt Kongen, som netop paa denne Dag feirer to af sit Livs vigtigste Momenter, sin Formælings- og sin Kroningsdag, hædrede Selskabet med sin allerhøieste Nærværelse. Kl. 10 ankom Hs. Majestæt til den kongelige Skydebane, hvor Allerhøistsamme modtoges med det forsamlede Selskabs Glædeshilsener og en af Dr. B. forfattet Velkomstsang. Derpaa udbragte den nuværende Fuglekonge, Hr. Justitsraad og Høiesteretsadvocat Salicæth det Ønske, at den 31te Juli ofte maatte vende tilbage til Glæde for Landets høitelskede Konge og Dronning, hvilket ledsagedes af alle Tilstædeværendes Jubelraab. Det behagede derpaa Hs. Majestæt ved Fuglekongens Side i Procession med Medlemmerne at begive sig, igjennem den i Anledning af Festligheden smagfuldt og betydningsfuldt prydede Skydegang, til Fuglestangen og selv at gjøre flere Skud til Fuglen, hvilket ligeledes var Tilfældet med Hs. Kongl. Høihed Prinds Christian Frederik og Hs. Durchl. Prinds Wilhelm af Hessen. Processionen gik nu tilbage til Skydebanens store Sal, hvor det behagede Hs. Majestæt og de tilstædeværende Prindser at deeltage i et festligt Maaltid, ved hvilket Skaaler for Hs. M. Kongen, Hs. M. Dronningen, for de Kongelige Prindser og det Kongelige Huus udbragtes af Selskabets Fuglekonge. J Anledning af Festligheden var Skydebanen paa forskjellig Maade prydet, efter Hr. Professor Hetschsdertil givne Jdeer. Skydehusets Forside var beklædt med Festons, og over Aarstallet 1542, Selskabets Stiftelsesaar, saaes sammes Emblemer: tvende Rifler med Kongebaandet. J Gjennemgangen i selve Skydehuset hængte Deres Majestæter Kongens og Dronningens Skiver, omgivne med Krandse, og i Skydegangen, som paa begge Sider begrændses af tætte Hækker, vare fem Buer af Grønt anbragte med Jndskrifter og tilføiede Emblemer. Den første var: 28de Januar 1768", (Kongens Fødselsdag, hvorover faaes en glimrende Fødselstjerne. Den anden: 14de April 1784", (Kongens Jndtrædelse i Statsraadet, med en Egetrands. Den tredie: "13de Marts 1808", (Kongens Regjeringstiltrædelse, med en Krone. Den fjerde: "28de Mai 1831, (Dagen for Løftet om Provindsialstændernes Jndførelse) med Haabets Ankere. Den femte: "15de Mai 1834 (Fuldbyrdelsen af Provindsialstændernes Jndførelse, med Emblemer for Ordholdenhed og Retfærd: en Haand, hvori et Øie, og en Vægtskaal. Hr. Justitsraad Salicath indledede Hs. Majestæt Kongens Skaal med en kort Tale, hvori han fremstillede den rige Anledning, som baade den dobbelte Festdag og dette Aar, som halvsekel Aaret fra Hs. Majestæts Jndtrædelse i Statsraadet, frembød til at lykønske og takke den elskede Landsfader, saavelsom den Glæde, Broderskabet forundtes, ved at kunne frembære dets hjertelige Lykønskning og Tak for Hs. Majestæt personlig, som paa en baade for Allerhøistsamme og Folket saa kjær Dag havde skjænket det sin allerhøieste Nærværelse. Efter derpaa at have tolket den Beundring, hele Danerfolket yder Hs. Majestæts sjeldne og utrættelige Virksomhed, elskelige Personlighed og hans faderlige Omsorg for Danmarks Lykke i et halvt Sekel, og efterat have fremsagt et trohengivent Borgersamfund Tak til Kongen for den skjænkede Stænderforsamling, som en Velgierning blandt de flere, hvori en faderlig Omhu for Fædrelandets FremtidsLykke fortrinligen udtaler sig, sluttede Taleren med Ønsker og Bønner for Hs. Majestæts Dage, som Forsynet forlænge i Sundhed, Kraft og Glæde over hans eget Værk, hvilke Ønsker Selskabet med et stormende, ni Gange gjentaget Fryderaab istemte. Baade for denne Skaal og for den til Hs. M. Dronningen udbragte, som Hr. Justitsraad Salicath indledede med Ønsket om at Dronningen længe maatte nyde den dobbelte Lykke, at beholde en Fader i Europas ældste Fyrste og en Gemal i Europas bedste Konge, behagede det Hs. M. Kongen, med kjendelig bevæget Sind, huldrigst at takke Selskabet. Jdet Hs. M. Kongen til Slutning allernaadigst udbragte Selskabets Skaal, takkede Hs. Majestæt det tillige for den Fest, der paa saa mange Maader havde tiltalt hans Hjerte. Efter endt Taffel forlod Hs. Majestæt, der flere Gange faaes rørt til Taarer, Selskabet under den mest levende Jubel; hvorefter Fugleskydningen fortsattes. De tvende første Gevinster tilfaldt Hr. Lands-Overrets=Procurator Haagen, ved Hr. Lieutenant og Urtekræmmer Groths Skud, den tredie Hr. Hosekræmmer Ravn ved eget Skud, den fjerde Hr. Lieutenant og Muurmester Aagaard ved eget Skud, den femte Hr. Musikhandler Olsen ved Hr. Lieutenant og Guldsmed Christensens Skud, og endeligen Kongegevinsten Hr. Overpræsident Kjerulff, ved Hr. Lieutenant og Urtekræmmer Groths Skud. Hr. Overpræsidenten, som var tilstede, afløser saaledes Hr. Justitsraad Salicath som Selskabets Fuglekonge for næste Aar. (B. T.)